text: Video: Dobbelt verdensmester hjem til surprice-modtagelse 
  09 juli 2014 kl. 08.01
  14-årige Mads Hansen vendte tirsdag aften hjem til Frifelt ved Skærbæk efter at være blevet dobbelt verdensmester i speedway for juniorer. Og hjemme var der forberedt en surprice-modtagelse.
  Mads Hansen blev både vinder individuelt og på hold. Han var i Polen med sin far, Torben Hansen, som er tidligere landsholdstræner.
  - Det er en drøm der er gået i opfyldelse, sagde den glade vinder til TV SYD efter hjemkomsten. En drøm jeg har haft lige siden jeg begyndte at køre speedway.
  Mads Hansens navn kommer på pokalen sammen med en række berømte kørere.
  Torben Hansen, der træner sønnen, var pavestolt.
  - Han var tippet til at være i top fem, og han har kørt rigtig stærkt dernede hele ugen. Så jeg havde en lille forhåbning om, at han kunne komme på skammelen, men den øverste var jo lige prikken over i?et, siger han til TV SYD.
  Speedway-idolet Erik Gundersen skulle have været med til modtagelsen. Men han blev forhindret ? fordi der var kommet benzin på hans diesel-bil.
  Se interview med den unge verdensmester og hans far. (Var: 2.10)
  